Cossyphodes

Cossyphodes er en slekt av biller der de fleste av artene er knyttet til tørre miljøer.

Utseende 
Små (2-3 millimeter), flate, ovale, gjerne brunlige skyggebiller. Hode, pronotum og dekkvinger danner en kontinuerlig oval sett ovenfra. Hodet er stort og bredt, skovlformet, fasettøynene er nyreformede. Antennene er ganske korte og vanligvis ikke synlige ovenfra, det samme gjelder beina. Antennene er knebøyde, svøpen (alle leddene utenfor "kneet") er kort, utvidet mot spissen, de to ytterste leddene danner en klubbe. Pronotum er mye bredere enn langt, med rundede sider, oftest i midten med to, mer eller mindre oppbrutte, lengdefurer. Dekkvingene er rundede med markerte, buede lengdefurer.

Levevis 
Artene lever sammen med maur i bolene deres.

Utbredelse 
Slekten er vidt utbredt i Afrika og Arabia.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Pimeliinae 
 Stammen Cossyphodini Wasmann, 1899 - noen ganger regnet som en underfamilie for seg, Cossyphodinae
 Understammen Cossyphodina
 Slekten Cossyphodes Westwood, 1850 - 16 arter, Afrika, Arabia og øyer i Atlanterhavet
 Cossyphodes andraei	Schwaller, 2013		
 Cossyphodes angolanus Basilewsky, 1952	
 Cossyphodes arnoldi	Brauns, 1925	
 Cossyphodes asiricus	Schawaller, 2011		
 Cossyphodes braunsi	Andreae, 1961	
 Cossyphodes caecus	Schwaller, 2013		
 Cossyphodes freudei	Basilewsky, 1957	
 Cossyphodes kundelunguensis	Basilewsky, 1950		
 Cossyphodes machadoi	Basilewsky, 1952	
 Cossyphodes mourgliai Ferrer, 1993		
 Cossyphodes naukluftensis Schwaller, 2013
 Cossyphodes raffrayi Gestro, 1874		
 Cossyphodes uviranus Basilwesky, 1951	
 Cossyphodes vandami	Andreae, 1961	
 Cossyphodes wasmanni	Reichensperger, 1915
 Cossyphodes wollastoni Westwood, 1851

Referanser

Eksterne lenker 
 

Skyggebiller
Biller formelt beskrevet i 1850